 **Republika e Kosovës**

**Republika Kosova-Republic of Kosovo**

**AGJENCIA KUNDËR KORRUPSIONIT**

**AGENCIJA PROTIV KORRUPCIJE**

**ANTI – CORRUPTION AGENCY**

**Njësia e burimeve njerëzore (NJBNJ)**

 Nr.01/12/2021

Dt. 15.04.2022

Njësia e burimeve njerëzore (NJBNJ) në Agjencinë Kundër Korrupsionit, duke u bazuar në dispozitat e nenit 34 paragrafit 12 të Ligjit për Zyrtar Publik dhe nenit 18 të Rregullores (QRK) nr. 16/2020 për Pranimin dhe Karrierën në Shërbimin Civil të Republikës së Kosovës bënë këtë:

**SHPALLJE PUBLIKE**

*për një (1) ekspert të jashtëm në fushën e përzgjedhjes / vlerësimit të burimeve njerëzore nga organizata të specializuara apo universitete*

**Detyrat dhe përgjegjësitë**

Eksperti i jashtëm do të jetë anëtar i Komisionit të Pranimit dhe do të kryej detyrat e tij, ashtu siç janë të përcaktuara nëRregulloren (QRK) nr. 16/2020 për Pranimin dhe Karrierën në Shërbimin Civil të Republikës së Kosovës,

**Kriteret e kërkuara:**

Aplikantët duhet të plotësojnë kriteret e mëposhtme:

1. të kenë diplomë universitare të paktën 240 kredi (për edukimin e marrë jashtë vendit duhet të bëhet nostrifikimi i diplomës);
2. të kenë përvojë pune të paktën katër (4) vite në pozita të nivelit drejtues;
3. të mos kenë qenë anëtarë të organeve drejtuese të ndonjë partie politike të paktën pesë (5) vitet e fundit;
4. të kenë integritet moral dhe profesional;
5. të mos kenë qenë të dënuar penalisht për kryerjen e një vepre penale;
6. të mos jenë të punësuar në shërbimin civil, të mos jenë të larguar nga shërbimi civil si rrjedhojë e masave disiplinore dhe të mos kenë masa disiplinore në fuqi.

**Pagesa:** Eksperti i jashtëm paguhet me një pagesë fikse në shumën prej 250 euro e cila i paguhet ekspertit për çdo procedurë të konkurrimit në të cilën është i angazhuar.

**Kohëzgjatja e emërimit:** 2 (dy) vite

Dokumentacioni, mënyra dhe afati i dorëzimit:

Së bashku me aplikacionin kandidatët duhet ti dorëzojnë edhe dokumentacionet si më poshtë:

* CV-në
* Fotokopje të diplomës të vërtetuar;
* Fotokopje të letërnjoftimi (ID);
* Dëshmi për përvojën e punës;
* Dëshminë që nuk është i dënuar për kryerjen e një vepre penale;
* Deklaratën se nuk ka qenë anëtarë i organeve drejtuese të ndonjë partie politike të paktën pesë (5) vitet e fundit
* Deklaratën se nuk është i punësuar në shërbimin civil, se nuk është i larguar nga shërbimi civil si rrjedhojë e masave disiplinore dhe të mos ketë masa disiplinore në fuqi

Organizatat e specializuara mund të aplikojnë përmes postës elektronike dhe dokumentet e kërkuara t’i dorëzojnë në Agjencinë Kundër Korrupsionit, rr. “Shkodra” nr.6, Prishtinë ose t’i dërgojnë në email adresën: sebahate.jonuzi@rks-gov.net

Organizatat e specializuara duhet t’i ofrojnë për kandidatët e tyre të dhënat e sakta mbi adresën dhe numrin e telefonit kontaktues.

Për të gjithë të interesuarit ofrohen mundësi të barabarta dhe inkurajojmë organizatat e specializuara që të aplikojnë me kandidatët që i plotësojnë kriteret e shpalljes.

Shpallja mbetet e hapur nga data 15/04/2022 deri më 21/04/2022 në ora 16:00.

Për informata shtesë ose sqarime mund të kontaktoni në nr. tel: 038-200 10 715 ose e-mail adresën: sebahate.jonuzi@rks-gov.net si dhe të shikoni legjislacionin primar në linkun: https://gzk.rks-gov.net/.